Amitabh Bachchan

Amitabh Bachchan (; s. 11. lokakuuta 1942 Allahabad) on intialainen näyttelijä. Hän tuli tunnetuksi Bollywoodissa 1970-luvulla, ja on nykyisin yksi Intian elokuvateollisuuden merkittävimmistä henkilöistä. Bachchanista käytetään myös nimitystä Big B.

Bachchan on voittanut uransa aikana lukuisia palkintoja, muun muassa neljä National Film Awards -palkintoa ja kuusitoista Filmfare Awards -palkintoa. Näyttelemisen ohella Bachchan on toiminut muun muassa elokuvatuottajana ja juontajana. Hän oli myös Intian parlamentin jäsen 1984–1987. Intian valtio myönsi hänelle Padma Shri -palkinnon vuonna 1984, Padma Bhushan -palkinnon vuonna 2001 ja Padma Vibhushan -palkinnon vuonna 2015.

Amitabh Bachchan tunnetaan syvästä baritoniäänestään. Hän on ollut kertojana, playback-laulajana sekä juontajana lukuisissa ohjelmissa. Tunnettu elokuvaohjaaja Satyajit Ray oli niin vaikuttunut Bachchanin äänestä, että hän päätti käyttää hänen ääntään kertojanäänenä elokuvassa Shakinpelaajat, koska hän ei löytänyt sopivaa roolia hänelle. Vuonna 2005 Bachchan lainasi äänensä Oscar-palkittuun ranskalaiseen dokumenttiin Pingviinien matka, jonka ohjasi Luc Jacquet.

Bachchan on juontanut Haluatko miljonääriksi? -ohjelman intialaista versiota Kaun Banega Crorepatia.

Keväällä 2016 julkaistujen veronkiertoa paljastavien Panaman papereiden mukaan Bachchan on johtanut vähintään neljää veroparatiisiyhtiönä toiminutta kuljetusfirmaa, jotka on rekisteröity Brittiläisille Neitsytsaarille tai Bahamaan. Bachchan on kieltänyt kaikki syytökset ja vakuutti, että on maksanut aina veronsa Intiaan.

Yksityiselämä 
Bachchan meni naimisiin näyttelijä Jaya Bhadurin kanssa vuonna 1973. Heillä on kaksi lasta, Shweta Bachchan Nanda ja Abhishek Bachchan, joka on myös tunnettu näyttelijä. Shweta on naimisissa Kapoorin elokuvasukuun kuuluvan tehtailijan Nikhil Nandan kanssa ja heillä on kaksi lasta, tytär Navya Naveli Nanda ja poika Agastya Nanda. Abhishek on naimisissa näyttelijä Aishwarya Rain kanssa ja heillä on tytär Aaradhya Bachchan.

Bachchanilla todettiin vuonna 1984 myasthenia gravis, lihasheikkoutta ja -väsyvyyttä aiheuttava autoimmuunisairaus. Bachchan perheineen sairastui koronavirukseen heinäkuussa 2020.

Valikoitu filmografia 

{| class="wikitable"
|+
|-
! Vuosi
! Elokuva
! Rooli
! Muuta
|- 
| 1973 || Zanjeer || Vijay Khanna ||
|-
| rowspan="2"| 1975 || Deewaar || Vijay Verma ||
|-
| Sholay || Jai ||
|-
| 1976 || Kabhi Kabhie || Amit Malhotra ||
|-
| rowspan="2"| 1977 || Shakinpelaajat || Kertoja || 
|-
| Amar Akbar Anthony || Anthony Gonsalves ||
|-
| rowspan="2"| 1978 || Don || Don, Vijay ||
|-
| Muqaddar Ka Sikandar || Sikandar ||
|-
| 1979 || Kaala Patthar || Vijay Pal Singh ||
|-
| 1980 || Shaan || Vijay Kumar ||
|-
| 1981 || Silsila || Amit Malhotra || 
|-
| 1990 || Agneepath || Vijay Deenanath Chauhan ||
|-
| 2000 || Mohabbatein || Narayan Shankar || 
|-
| rowspan="2"| 2001 || Lagaan – olipa kerran Intiassa || Kertoja ||
|-
| K3G – Ilon päiviä, surun päiviä || Yashvardhan ”Yash” Raichand || 
|-
| 2002 || Kaante || Yashvardhan ”Major” Rampal || 
|-
| rowspan="2"| 2004 || Dev || Dev Pratap Singh || 
|-
| Veer-Zaara || Chaudhary Sumer Singh || 
|-
| rowspan="5"| 2005 || Pingviinien matka || Kertoja || 
|-
| Black || Debraj Sahai || 
|-
| Bunty Aur Babli || Dashrath Singh ||
|-
| Parineeta || Kertoja ||
|-
| Paheli || Gadariya ||
|-
| 2006 || Kabhi Alvida Naa Kehna || Samarjit Singh Talwar || 
|-
| rowspan="2"| 2007 || Shootout at Lokhandwala || Puolustusasianajaja Dhingra ||
|-
| Om Shanti Om || Itsenään || Erikoisesiintyminen
|-
| 2008 || Jodhaa Akbar || Kertoja || 
|-
| 2009 || Delhi-6 || Roshanin isoisä ||
|-
| 2012 || English Vinglish || Lentomatkustaja || Erikoisesiintyminen
|-
| rowspan="2"| 2013 || Bombay Talkies || Itsenään || Erikoisesiintyminen
|-
| The Great Gatsby – Kultahattu || Meyer Wolfsheim || 
|-
| 2015 || Shamitabh || Amitabh Sinha || 
|-
| 2016 || Ki & Ka || Itsenään || Erikoisesiintyminen
|-
| 2018 || Pad Man || Itsenään || Erikoisesiintyminen
|}

 Palkinnot 
 Asian Film Awards
 2010: Elämäntyöpalkinto

 Filmfare Awards
 1971: Paras miessivuosa – Anand 1973: Paras miessivuosa – Namak Haraam 1977: Paras miespääosa – Amar Akbar Anthony 1978: Paras miespääosa – Don 1990: Elämäntyöpalkinto
 1991: Paras miespääosa – Hum 2000: Vuosituhannen supertähti
 2000: Paras miessivuosa – Mohabbatein 2001: Paras miesnäyttelijä (kriitikkopalkinto) – Aks 2003: Power-palkinto
 2005: Paras miesnäyttelijä (kriitikkopalkinto) – Black 2005: Paras miespääosa – Black 2010: Paras miespääosa – Paa 2011: Erikoispalkinto 40-vuotisesta urasta intialaisessa elokuvateollisuudessa
 2016: Paras miesnäyttelijä (kriitikkopalkinto) – Piku 2021: Paras miesnäyttelijä (kriitikkopalkinto) – Gulabo Sitabo National Film Awards
 1990: Paras miespääosa – Agneepath 2005: Paras miespääosa – Black 2009: Paras miespääosa – Paa 2015: Paras miespääosa – Piku''

 Siviilipalkinnot
 1984: Padma Shri
 2001: Padma Bhushan
 2015: Padma Vibhushan

Lähteet

Aiheesta muualla 

 
 
 

Intialaiset elokuvatuottajat
Intialaiset laulajat
Intialaiset näyttelijät
Intialaiset poliitikot
Intialaiset televisiojuontajat
Vuonna 1942 syntyneet
Elävät henkilöt
Seulonnan keskeiset artikkelit